《绮罗香 玉兰》
清代·沈皞日

夹竹来禽，药苗戏蝶，梨院浓阴时候。晓起笼烟，开遍亭台非旧。

擘纤手、琼雪搓成，倩玉斧、水晶裁就。记临春、大舍歌残，满宫凉月漾罗袖。

小楼曾见白燕，飞去花间莫辨，飞来还又。连理交枝，片片光凝清昼。

为迎风、欲障屏山，乍掩映、冰绡云母。认疏篱、几点梅花，暗香真是瘦。

作者简介：浙江平湖人，字融谷，号柘西。康熙时贡生。官湖南辰州府同知。工诗词。有《楚游草》、《燕游草》、《拓西精舍词》等。